《丙申南归渡洞庭作》
清代·李稷勋

天际婵媛帝子灵，君山云白竹烟青。五更凉雨沉秋雁，一叶西风下洞庭。

涕泪尊前孤剑泣，悲歌水上大鱼听。年来苦作伤心梦，愁向湘川夜夜醒。

作者简介：清四川秀山人，字姚琴。光绪二十四年进士。充会试同考官，颇得知名士。累官邮传部参议，总川汉路事。博学善古文，工诗。有《甓盦诗录》。